Cifra de afaceri din serviciile de piață prestate în principal întreprinderilor, serie ajustată în funcție de numărul de zile lucrătoare și de sezonalitate, în luna septembrie 2017, comparativ cu luna septembrie 2016, în termeni nominali, a crescut pe ansamblu cu 11,4%, datorită creșterilor înregistrate la activitățile de producție cinematografică, video, programe de televiziune; difuzare și transmitere de programe (+18,1%), activitățile de transporturi (+16,4%), alte servicii furnizate în principal întreprinderilor (+14,8%) și la activitățile de comunicații (+6,2%).